laion/Wikipedia-Exotic huggingface dataset:
קרינסקי

האם התכוונתם ל... אביבה קרינסקי – עיתונאית, חוקרת ומבקרת ספרות ישראלית דנה קרינסקי – אמנית ישראלית חיים יהודא קרינסקי – דובר ויו"ר המוסדות המרכזיים של חסידות חב"ד העולמית יהודה ליב קרינסקי – מחבר ספרים, איש עסקים ופילנתרופ בלארוסי יליד המאה ה-19 מגנוס קרינסקי – פדגוג ומחנך, מו"ל ומדפיס, סופר ועורך עברי ויידי בפולין הרוסית קירינסקי
קרל וולף (זמר)

קרל אבו סמאח (בערבית: كارل أبو سمح, המוכר בשם הבמה קרל וולף; נולד ב-18 באפריל 1979) הוא זמר פופ ומוזיקאי קנדי יליד לבנון. וולף נולד בביירות, לבנון. בילדותו המוקדמת עברה משפחתו לדובאי, בעקבות מלחמת האזרחים בלבנון. בגיל 17 היגר למונטריאול, קוויבק ומאז מתגורר שם. החל את דרכו המוזיקלית בקנדה כזמר ליווי ללהקת Dubmatique. משנת 2001 עבד בשיתופי פעולה מוזיקליים, ובשנת 2006 הוציא את אלבום הסולו הראשון שלו "Face Behind the Face". בהמשך הוציא אלבומים נוספים, כיום חתום עם חברת המוזיקה יוניברסל מיוזיק גרופ. מלבד הופעתו כזמר וככותב שירים פורה, התפרסם וולף גם כמפיק מוזיקלי בעל רקורד עשיר. בשל מוצאו הערבי, מופיע וולף לעיתים בארצות ערב, שימש כשופט וכמנטור בתוכנית הטלוויזיה עתירת הרייטינג האקדמיה למוסיקה (העולם הערבי), וכן היה בין יוזמי ערוץ MTV Arabia. Face Behind the Face‏, 2006 (אנ') Bite the Bullet‏, 2007 (אנ') Nightlife‏, 2009 (אנ') Finally Free‏, 2012. מדיה וקבצים בנושא קרל וולף בוויקישיתוף אתר האינטרנט הרשמי של קרל וולף קרל וולף, ברשת החברתית פייסבוק קרל וולף, ברשת החברתית אקס (טוויטר) קרל וולף, ברשת החברתית אינסטגרם קרל וולף, במסד הנתונים הקולנועיים IMDb (באנגלית) קרל וולף, באתר Last.fm (באנגלית) קרל וולף, באתר AllMusic (באנגלית) קרל וולף, באתר MusicBrainz (באנגלית) קרל וולף, באתר Discogs (באנגלית) קרל וולף, באתר Songkick (באנגלית) קרל וולף, באתר Genius קרל וולף, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
הורן

האם התכוונתם ל... הורן – עיר בהולנד הורן – עיר באוסטריה כף הורן – צוק סלעי בדרום צ'ילה אישים אדא הורן – כלכלן, פוליטיקאי ומנהיג יהודי-הונגרי דוד הורן (מקים בית"ר ירושלים) – מייסד בית"ר ירושלים דוד הורן (פיזיקאי) – פרופ' לפיזיקה באוניברסיטת תל אביב חנה הורן – סופרת ילדים ישראלית מרילין הורן – זמרת מצו-סופרן אמריקאית שפרה הורן – סופרת ישראלית אלעזר הורן – נזיר פרנציסקני, חוקר ארץ-ישראל (1691–1744)
הפיראטים של אדלווייס

תנועת הפיראטים של אדלווייס הייתה תנועה מחתרתית של בני נוער שהחלה לפעול בגרמניה הנאצית בסוף שנות ה-30 של המאה ה-20 כתגובת נגד לנוער ההיטלראי (ההיטלר-יוגנד). חברי התנועה היו בעיקר ממעמד הפועלים והתבדלו מהתנועות הנאציות בסגנון לבושם, בשימוש בסמלים אסורים ובשיריהם, והציעו מידה רבה של חופש ביטוי ומתירנות מינית. התנועה התפתחה בהשפעת תנועות נוער אחרות שהתקיימו טרם המשטר הנאצי והתפרקו או הוצאו אל מחוץ לחוק. היא הייתה מאורגנת באופן רופף וקבוצות עצמאיות שונות שהזדהו תחת שם זה קמו במקביל במספר אזורים וקיימו ביניהם קשרים. חלק מהקבוצות נשאו שמות אזוריים כמו 'הנבחוס' מקלן, 'הפיראטים של קיטלבך' מאוברהאוזן ודיסלדורף ו'החבר'ה הנודדים' מאסן. עם זאת לקבוצות השונות הייתה אופנת לבוש משותפת, וכולן השתמשו ב'תג' עם סמל פרח האדלווייס. התנועה הורכבה בעיקר מנערים בגילאי 14-17 אשר עזבו את ההיטלר יוגנד לאחר שנטשו את ספסל הלימודים, אך היו צעירים עדיין מכדי להיות מגויסים לצבא. בניגוד להיטלר יוגנד ו'ליגת הבנות הגרמניות' שקיימו הפרדה מגדרית, הפיראטים של אדלוויס איפשרו לצעירים משני המינים להפגש ולהתערבב. חברי התנועה היו מתכנסים בפינות רחוב ועסקו גם בטיולים בטבע ומחנות, הרחק מעיני המשטר ותוך התרסה כנגד ניסיון להגבלת התנועה. סמלי התנועה היו הקוהטה (סוג של אוהל), סגנון לבוש ייחודי ושיריהם שהתריסו כנגד המשטר המפלגה הנאצית בגרמניה. הם היו דומים לנערי הסווינג אך הם התבטאו בעיקר בפרובוקציות שוליות ובסירוב לציית למוסכמות הנאציות. חברי התנועה ראו בהיטלר-יוגנד את יריבם העיקרי ונטו לתפוס את חברי התנועה ואף להכותם . בזמן מלחמת העולם השנייה חלק מחברי התנועה סייעו לעריקים מהצבא הגרמני ואף נהגו לאסוף עלוני תעמולה שהושלכו ממטוסים של בעלות הברית ולפזר אותם בין תיבות הדואר. הנאצים ראו בתנועה איום משמעותי והגיבו בדרך כלל בחריפות. הגסטאפו נהג לעצור חשודים בחברות בתנועה ולגלח את ראשם על מנת להשפילם. במקרים מסוימים אף נשלחו למחנות ריכוז או למאסר. ב-1944 הורה הימלר "לשבור" את התנועה ופקד על מעצרם ותלייתם הפומבית של 13 ממנהיגיה. בין המוצאים להורג היו שישה נערים בגיל העשרה שהיו בעברם חברי תנועות נוער שונות. עם זאת פעולות אלה לא הצליחו לשבור את רוח התנועה והיא הוסיפה להתקיים. בניגוד לתקוותיהם של בעלות הברית האדלווייס לא נטו להיות פרו-בריטים או פרו-אמריקנים. המפלגה הקומוניסטית הגרמנית (הק.פ.ד) שהחלה מתהווה לאחר המלחמה חיזרה אף היא אחרי חברי התנועה אך הם סירבו להצטרף לשירותיה בשל רצונם להישאר מחוץ לפוליטיקה והתנגדותם לממסד הקומוניסטי שהחל להתבסס במזרח המדינה. ב-2004 הופק סרט קולנוע בשם Edelweiss Pirates המתאר את שורשי התנועה ופועלה. מדיה וקבצים בנושא הפיראטים של אדלווייס בוויקישיתוף Libcom.org, The Edelweiss Pirates מאמר של אנדי בקט מ-14 באפריל 2007, The Guardian
אנדרס גוסטב אקברג

אנדרס גוסטב אקברג (שוודית: Anders Gustaf Ekeberg)‏; 16 בינואר 1767 – 11 בפברואר 1813). כימאי שוודי, מגלה הטנטלום. אנדרס גוסטב אקברג נולד בסטוקהולם ב-16 בינואר 1767.(לפי אחד המקורותנולד בקרלסקרונה (Karlskrona) שבדרום-מזרח שוודיה). אביו יוזף אריק אקברג היה בונה אניות, אמו הדויג אולריק קילברג. מגלה הארצות השוודי קרל גוסטב אקברג היה דודו. ב-1784 החל את למודיו באוניברסיטת אופסלה. סיים דוקטורט בהצטיינות ב-1788. מ-1794 היה חבר סגל אוניברסיטת אופסלה. ובמקביל שימש מורה בקולגיום המכרות השוודי (Bergskollegium). באותה שנה מונה לדוצנט (דרגה מקבילה לפרופסור חבר בימינו) לכימיה. ב-1799 הועלה בדרגה כאשר מונה ל- experimentator של המעבדה לכימיה. אקברג לא נישא מעולם. נפטר באופסלה ב-8 בדצמבר 1818. עבודת הדוקטורט שלו עסקה בשמנים צמחיים. בהמשך, תחום המחקר העיקרי שלו היה אנליזה של מינרלים. היה המנחה בעבודת הדוקטורט של ברצליוס הנחשב לאחד מאבות הכימיה המודרנית. רוב מאמריו הופיעו בפרסומי האקדמיה המלכותית השוודית למדעים. ב-1802 גילה את תגליתו המדעית החשובה. גילוי יסוד מתכתי חדש שהוא נתן לו את השם טנטלום. בנוסף לפעילותו המדעית עסק אקברג גם בכתיבת שירה. ב-1799 נבחר לחבר האקדמיה המלכותית השוודית למדעים. מדיה וקבצים בנושא אנדרס גוסטב אקברג בוויקישיתוף אנדרס גוסטב אקברג, באתר "Find a Grave" (באנגלית) אנדרס גוסטב אקברג, באתר אנציקלופדיה בריטניקה (באנגלית) כתבי אנדרס גוסטב אקברג בפרויקט גוטנברג (באנגלית) הערך אקברג בלקסיקון הביוגרפי השוודי ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Ő

Ő ő היא אות לטינית שקיימת בהונגרית וב-IPA. Ő ő מסומן באותיות Oo עם סימן הטעמה עילי כפול. בהונגרית, Ő ő משמש לביטוי ארוך של התנועה Öö ונחשב כאות בפני עצמה. סימן דיאקריטי מדיה וקבצים בנושא Ő בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
אריה ליב ברנשטיין

אריה לֶיְבּ (לֶייבּל) ברנשטיין (כ"ז בכסלו תרנ"א, 9 בדצמבר 1890 – 16 במאי 1965) היה עגלון ביפו ובתל אביב, מראשוני המתנדבים לגדוד נהגי הפרדות וחבר בניל"י. אריה ברנשטיין נולד בעיר העתיקה בירושלים, בנם של יוספה ויהושע הכהן ברנשטיין, יליד חברון. עוד בראשית ילדותו עברו הוריו ליפו ולאחר מכן לרמלה, שם החזיק אביו את ה"חאן", תחנת עגלות. למד בבית הספר למל בירושלים. לאחר מכן עבד ביקבי ראשון לציון ובחקלאות והיה מהעגלונים היהודים הראשונים ביפו ואחר כך בתל אביב. ב-1912 נישא לנחמה בת צבי גינצבורג. עם פרוץ מלחמת העולם הראשונה גורש עם אשתו ובנו מארץ ישראל למצרים בגלל אזרחותו הרוסית. באלכסנדריה היה מראשוני המתנדבים לגדוד נהגי הפרדות היהודי ונלחם במסגרתו בגליפולי. אבשלום פיינברג, שהגיע ב-1916 למצרים, גייס אותו למחתרת ניל"י, ובמסגרתה פעל ברנשטיין להעברת כסף וכלי נשק ליהודים בארץ ישראל ולקבלת מידע מהם, מידע שהועבר לבריטים. לאחר המלחמה היה מראשוני החוזרים לארץ עם הצבא הבריטי. במאורעות תרפ"א נתפס על ידי כנופיה ערבית, אך ניצל הודות להיכרותו עם מפקדהּ. בשנת 1927 נקטעה רגלו עקב מחלה שהחלה בעת שירותו בניל"י, ומאז היה מרותק לביתו. ברנשטיין נפטר בחודש מאי 1965, ונקבר בדברת. ילדיו הם בן ציון ענבר ("בנץ", מפקד גדוד 22 של כרמלי במלחמת העצמאות), יהושע, בתיה כהן ויוספה שוורצמן. דוד תדהר (עורך), "אריה (ליבל) ברנשטיין", באנציקלופדיה לחלוצי הישוב ובוניו, כרך ז (1956), עמ' 2786 בנץ, לזכר נעדרים: אריה ליב ברנשטיין, דבר, 21 ביוני 1965 (נקרולוג) כך על פי מודעה על מלאות 30 יום למותו: מודעה, דבר, 13 ביוני 1965.‏ אליעזר ליבנה (עורך ראשי), ניל"י – תולדותיה של העזה מדינית (חברי המערכת: יוסף נדבה, יורם אפרתי), ירושלים: שוקן, תשכ"א 1961, עמ' 131. האימפריה הרוסית הייתה אויבת של האימפריה העות'מאנית, ששלטה באותה תקופה בארץ ישראל, ונתינים רוסים היו בחזקת אויבים. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אריה צידון

אריה צידון (צימֶל) (נולד ב-15 ביולי 1939 בחיפה) הוא קצין צה"ל בדימוס בדרגת תת-אלוף, שכיהן כמפקד סיירת חרוב וכמפקד חטיבת הצנחנים. צידון נולד בחיפה ולמד בבית הספר הריאלי ובתיכון בסמ"ת שבעירו. צידון התגייס לצה"ל בשנת 1957 במסגרת גרעין נח"ל, לאחר קורס מ"כים פנה לדני מט וביקש לעבור לחטיבת הצנחנים. לאחר קורס קצינים שירת כמפקד מחלקה בגדוד הנח"ל המוצנח. בהמשך שימש כמפקד פלוגה בגדוד ובשנת 1962 שימש כקצין מבצעים חטיבתי. בשנים 1965-1963 היה צידון מפקד סיירת צנחנים . בשנים 1967-1965 שימש סגן מפקד גדוד 890 ובמלחמת ששת הימים פיקד על סיירת חרוב, אשר לחמה בגזרת לטרון ורמאללה. בספטמבר 1968 מונה צידון למפקד גדוד הנח"ל המוצנח במקומו של משה פלס (סטמפל) שנפל יחד עם 5 חיילים נוספים מהגדוד במהלך מרדף בבקעה, הוא פיקד על הגדוד בין היתר במבצע תרנגול 53. בשנת 1971 שימש כראש ענף מבצעים במטה הכללי. במלחמת יום הכיפורים שימש כסגנו של קצין חי"ר וצנחנים ראשי, תא"ל עמנואל שקד והיה ממתכנני מבצע קינוח לכיבוש החרמון. ב-1973 מונה למפקד חטיבת הצנחנים, מיד לאחר המלחמה, לאחר שהמח"ט עוזי יאירי ביקש לעזוב את התפקיד. ב-1975 מונה לקצין אג"ם פיקוד המרכז. יצא ללימודים באוניברסיטת בר-אילן, בשנת 1978 מונה לסגן מפקד המכללה הבין-זרועית לפיקוד ולמטה, בהמשך קודם לדרגת תא"ל, מונה להקים אוגדת מילואים בפיקוד המרכז ופיקד עליה עד שחרורו ב-1982. לאחר שחרורו שימש מנהל בחברה עסקית ויו"ר מושב אורות. היה ממייסדי ארגון "בני אברהם" שפעל לקידום שיתוף פעולה בין ישראל למדינות הסביבה הערביות והפלסטינים. אריה צידון נשוי לעטרה, חברתו לגרעין "גדיש", והוא אב לארבעה. קורות חייו, מתוך האתר הרשמי של חטיבת הצנחנים. יואל פיקסלר (עורך), תרנגול 53, המבצע להבאת המכ"ם ממצרים, 27-26 בדצמבר 1969, רחובות, 2009 איתי אילנאי, המלחמה שלא נגמרה, באתר ynet, 15 ביוני 2019. על אזרחי, 23 ביוני 2012 אריה צימל (צידון) - 1965-1966, מתוך אתר סיירת צנחנים יעקב ארז, "האנציקלופדיה לצבא וביטחון – 'צה"ל בחילו'", הוצאת רביבים (מהדורת מעריב), 1983, כרך 14 -"סיירות ומיעוטים", עמוד 76. אילן כפיר, "האנציקלופדיה לצבא וביטחון – 'צה"ל בחילו'", הוצאת רביבים (מהדורת מעריב), 1982, כרך רביעי-"צנחנים", עמוד 125, "כוח המשימה בפיקודו של צימל, מג"ד הנח"ל המוצנח, פעל במהירות וביעילות. הלוחמים זחלו לעבר המכ"ם והגיעו אליו מבלי להתגלות. הם הפתיעו את החיילים המצרים ופתחו לעברם באש מטווח קצר. אחדים מהחיילים המצרים נפגעו, אחרים נשבו ויתרם הצליחו להימלט בחסות החשיכה כל עוד רוחם בם". מעוזיה סגל, עדויות מגובה החול – קרב הצנחנים בחווה הסינית, הוצאת מודן, 2007, עמוד 336. גל פרל, "התנסות קשה בתחום המנהיגות, בכושר העמידה וביכולת הספיגה", הבלוג על הכוונת, ‏ 15 באוקטובר 2015. על אזרחי, 23 ביוני 2012 על אזרחי, 23 ביוני 2012
תותים ושוקולד

תותים ושוקולד (בספרדית: Fresa y chocolate) הוא סרט קולנוע בבימויים של הבמאים הקובנים תומאס גוטיירס אלאה וחואן קרלוס טביו ובהפקה משולבת קובנית-ספרדית-מקסיקנית. הסרט יצא לאקרנים ב-1994, והוא מבוסס על הסיפור הקצר "El Lobo, el bosque y el hombre nuevo" ("הזאב, היער והגבר החדש"; הופץ בעברית גם כן בשם "תותים ושוקולד"), שכתב סנל פאס. פאס גם כתב את התסריט. את המוזיקה המלווה את הסרט כתב חוסה מריה ויטייר. עלילת הסרט מתרחשת בהוואנה ב-1979. דוד (ולדימיר קרוס), צעיר החבר במפלגה הקומוניסטית של קובה מגיע לגלידריה "קופליה" שברובע ודאדו. הוא פוגש שם את דייגו (חורחה פרוגוריה) ותמה מדוע דייגו בוחר בגלידה בטעם תות, ביום שבו הגלידרייה מציעה מצרך נדיר - גלידה בטעם שוקולד. עד מהרה מתברר לו כי דייגו הוא הומוסקסואל שמתנגד למשטר קסטרו. דייגו, שנמשך לדוד, מזמין אותו לביתו. דוד נרתע מכך, אך דמותו של דייגו מסקרנת אותו. דווקא חברו למפלגה, מיגל (פרנסיסקו גטורנו) מעודד אותו ללכת אליו, כדי שיוכל לעקוב אחריו ולאסוף מידע על פעילותו נגד המשטר. ככל שהם ממשיכים להיפגש, זונח דוד את רעיון הריגול ואילו דייגו מבין שלא יצליח לפתות את דוד. בין השניים נרקמת ידידות, ודייגו מצליח לעורר בדוד ספקות לגבי המשטר. בסופו של דבר, מצליח דייגו לעזוב את קובה, והשניים נפרדים. "תותים ושוקולד" היה הסרט הקובני הראשון, ונכון לשנת 2011 - היחיד, שהיה מועמד לפרס אוסקר לסרט הזר הטוב ביותר. הוא היה מועמד גם לפרס דב הזהב בפסטיבל ברלין, וזכה בפרס דב הכסף מטעם חבר השופטים ובפרס טדי. כן זכה בפרס גויה לסרט הזר הטוב ביותר בשפה הספרדית, בפרס השופטים בפסטיבל סאנדנס, בפרס קונדור הכסף מטעם מבקרי הקולנוע הארגנטינאים בקטגוריית הסרט הזר הטוב ביותר ובשישה פרסים בפסטיבל גרמאדו (בחירת הקהל, בחירת המבקרים, הסרט הלטיני הטוב ביותר, השחקן הטוב ביותר (לקרוס ולפרוגריה) ושחקנית המשנה הטובה ביותר (למירטה איבארה). כן זכה הסרט בשמונה פרסים בפסטיבל הוואנה לקולנוע, בהם פרס הסרט הטוב ביותר, הבמאי הטוב ביותר, השחקן הטוב ביותר (לפרוגוריה), שחקנית המשנה הטובה ביותר ובחירת הקהל. "תותים ושוקולד", במסד הנתונים הקולנועיים IMDb (באנגלית) "תותים ושוקולד", באתר נטפליקס "תותים ושוקולד", באתר AllMovie (באנגלית) "תותים ושוקולד", באתר Rotten Tomatoes (באנגלית) "תותים ושוקולד", באתר Box Office Mojo (באנגלית) "תותים ושוקולד", באתר אידיבי "תותים ושוקולד", במסד הנתונים הקולנועיים KinoPoisk (ברוסית)
ג'ון תומאס

ג'ון תומאס (באנגלית: John Thomas; נולד: 8 בספטמבר 1975) הוא כדורסלן עבר אמריקאי בגובה 2.06 מ' ששיחק בעמדות הפאוור פורוורד והסנטר. תומאס נולד במיניאפוליס, מינסוטה שבארצות הברית. למד באוניברסיטת מינסוטה בין השנים 1993–1997 ושיחק במדי ה"גולדן גופרס", בה היה הקפטן של הקבוצה והוביל אותה לחצי גמר ה-NCAA בעונת 1996/1997. ב-1997 נבחר בדראפט ה-NBA כבחירה ה-25 מהסיבוב הראשון בידי קבוצת ניו יורק ניקס, שהעבירה אותו בטרייד לבוסטון סלטיקס. בעונת 1997/1998 שיחק עבור הסלטיקס, אך ב-1998 הועבר לטורונטו ראפטורס בה שיחק עד תום עונת 1999/2000. בעונת 2001/2002 שיחק בעבור Diablos de La Vega מהרפובליקה הדומיניקנית. ב-2002 שיחק בעבור Xinjiang Flying Tigers המייצגת את העיר אורומצ'י מהליגה הסינית. בעונת 2002/2003 שיחק בעבור הדקוטה וויזארדס מליגת ה-CBA. בעונת 2003/2004 שיחק בעבור סנט ז'וזפ ז'ירונה מליגת ה-ACB. בעונת 2004/2005 שב לשחק ב-NBA במדי המינסוטה טימברוולבס. במהלך שנת 2005 עבר לממפיס גריזליס. בעונת 2005/2006 שיחק במדי האטלנטה הוקס. ב-2006 עבר לניו ג'רזי נטס. בעונת 2007/2008 עבר לשחק במדי קולורדו 14' מליגת הפיתוח של ה-NBA. בעונת 2009/2010, בגיל 34, עבר לשחק בהפועל חולון. בינואר 2011 חתם בקבוצת אריס סלוניקי מליגת העל היוונית, ממנה שוחרר במהלך העונה וחתם בהפועל ירושלים עד לתום עונת 2011/2012. בעונת 2012/2013 עבר לשחק במדי Jeonju KCC Egis מדרום קוריאה ובתום העונה פרש מכדורסל מקצועני. ב-2014 נבחר לשמש כ"מתאם הלאומי" של ליגת ה-"Ultimate Hoops", ליגת כדורסל אמריקאית לשחקנים מבוגרים. ב-2015 התמנה ל"מנהל האימונים הלאומי" של הליגה הזו. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ליגת העל הספרדית בכדורסל (בספרדית) What the Hell Happened to...John Thomas?, www.celticslife.com
לוי חופש

לוי חופש (נולד ב-30 במאי 1934) הוא קצין צה"ל בדימוס בדרגת אלוף-משנה, שכיהן כמפקד חטיבת הצנחנים. חופש נולד וגדל בקיבוץ אפיקים. עם גיוסו לצה"ל בחר לשרת בנח"ל. חופש עבר מסלול הכשרה כלוחם, קורס מ"כים חי"ר וקורס קצינים. עם סיום הקורס מונה להתנדב לצנחנים לגדוד 890 שבפיקוד אריאל שרון. חופש השתתף ברבות מפעולות התגמול שביצעו הצנחנים. הוא לחם בפעולת כיסופים, כנגד מוצב מצרי מבוצר, ולאחריה מונה למפקד מחלקה בפלוגה ד' שבפיקוד מוטה גור. בהמשך השתתף חופש במבצע חץ שחור, כנגד מחנה הצבא המצרי ברצועת עזה וב"מבצע אלקיים" שנערך ב-31 באוגוסט 1955 כנגד משטרת חאן-יונס. במבצע עלי זית לחם כמפקד מחלקה בפלוגה א' של גדוד 890 (פלוגת הסיור), הוטל על הכח בפיקודו לכבוש את אחד ממוצבי כורסי. לאחר מכן שימש כסמ"פ בגדוד הנח"ל המוצנח בצנחנים. מבצע קדש היה חופש מפקד פלוגת קורס המ"כים של הנח"ל המוצנח שהיוותה חלק מגדוד ד' בפיקוד אהרן דוידי. על לחימתו בראש פלוגתו בקרב המיתלה הוענק לו צל"ש אלוף. במלחמת ששת הימים היה חופש מפקד גדוד 65 בחטיבה 80, חטיבת מילואים של הצנחנים. חופש פיקד על גדודו בפשיטה המוסקת של חטיבה 80 על סוללות הארטילריה המצריות בקרב אום-כתף. בהמשך המלחמה עלה עם גדודו לרמת הגולן. הגדוד כבש את מוצב דרבשיה (מול קיבוץ גונן) כמעט ללא קרב ואת מוצב ג'לבינה (מול דרדרה) לאחר קרב. בשנים 1972-1971 שימש חופש כמפקדה של חטיבת הצנחנים הסדירה. מרדכי גור, פלוגה ד', הוצאת משרד הביטחון, 1977. לוי חופש באתר "50 שנה למלחמת יום הכיפורים" של ארכיון צה"ל ומערכת הביטחון, יולי 2024 לוי חופש, מתוך האתר הרשמי של חטיבת הצנחנים. מיכל איטקין, "בסופו של יום צריך מזל, אי אפשר לברוח מזה", באתר הגבורה, ‏ 18 בפברואר 2016, כפי שהועלה ב"אתר הגבורה". מרדכי גור, פלוגה ד', הוצאת משרד הביטחון, 1977, עמוד 16. מרדכי גור, פלוגה ד', הוצאת משרד הביטחון, 1977, עמוד 139, "מחלקה 11 פעלה מול האוהלים המערביים. לוי המ"מ הורה לפתוח במטח רימונים מלווה באש מהעוזים. הרימונים התפוצצו בין האוהלים וגרמו מייד לבערה. מטחי העוזים טיאטאו את האוהלים מבחוץ ולא איפשרו לשום חייל מצרי לצאת. ואמנם, בטרם הספיקו המצרים להתאושש ממכת- האש הראשונה, כבר נמצאו אנשי המחלקה המסתערת ביניהם". מרדכי גור, פלוגה ד', הוצאת משרד הביטחון, 1977, עמוד 207, "לוי וחלק מאנשיו ירדו מהזחל"מים וצירפו את אישם, שנורתה מסוללת הרכבת אל משטח האוהלים". מרדכי גור, פלוגה ד', הוצאת משרד הביטחון, 1977, עמוד 230. ציון לשבח סגן חופש לוי, מתוך אתר הצנחנים, עשור ראשון 1948-1958. גל פרל פינקל, "אמביציה ותשוקה לא מרוסנת לאקשן", באתר זמן ישראל, 17 במרץ 2021. מ. ברקאי, ‏פרשי הרפאים (חלק 1), מערכות 185-186 אוגוסט 1967, עמ' 48-51 . מ. ברקאי, ‏פרשי הרפאים (חלק 2), מערכות 185-186, אוגוסט 1967, עמ' 52-56 . גדוד 65 בג'לבינה ודרבשיה, באתר "נעמוש / הרמה הסורית / מלחמת ששת הימים", 16 בינואר 2016 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ZIP (פורמט)

ZIP הוא פורמט קובץ המשמש לשמירת ארכיון, כלומר קובץ אשר יכול להכיל מספר רב של קבצים, בצורה דחוסה. הפורמט של ZIP תומך במספר אלגוריתמים לדחיסה. הפורמט הופיע לראשונה בשנת 1989 בתוכנת PKZIP לסביבת DOS, אולם מאז הופיעו מימושים רבים אחרים שלו. מיקרוסופט כללה ב-Microsoft Windows תמיכה מובנית ב-ZIP מאז 1998. נוסף על כך, קיימים מימושים רבים לפורמט, בהם WinZip לסביבת חלונות, Info-ZIP החופשי לסביבת יוניקס ועוד. הוא הפך לחלק מתקנים רבים, כגון JAR (ארכיון Java). קובצי ZIP מסתיימים בדרך כלל בסיומת הקובץ .zip, ובתקן MIME הוא מזוהה כ-application/zip. ZIP נוצר על ידי פיל כץ בחברת PKWARE. הפורמט נוצר לאחר שהוא ספג תביעות משפטיות שטענו כי מוצר הארכוב שפתח הוא העתק של תוכנת דחיסה אחרת בשם ARC. השם zip, אשר משמעותו באנגלית היא "לזוז במהירות גבוהה", הוצע לכץ על ידי חברו. התמיכה הראשונה בפורמט נכללה בתוכנה PKZIP 0.9, בשנת 1989. הפורמט שוחרר לרשות הציבור עוד באותה השנה, אך חלק מהתכונות נשארו מוגנות בפטנט. אלגוריתם למפל-זיו gzip PKZIP באתר אוניברסיטת פרינסטון. Registration of a new MIME Content-Type/Subtype באתר ארגון התקינה IANA‏, 20 ביולי 1993. PRESS RELEASE,‏ 1989. Founder Phil Katz באתר חברת PKWARE. ZIP Application Notes באתר חברת PKWARE,‏ 1 בספטמבר 2012. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Stronger (אלבום של קלי קלרקסון)

Stronger הוא אלבום האולפן החמישי של זמרת הפופ האמריקאית קלי קלרקסון, אשר יצא לאור ב-21 באוקטובר 2011 באוסטרליה ובשאר המדינות ב-24 באוקטובר 2011. הסינגל הראשון מהאלבום הוא "Mr. Know It All" אשר יצא ב-5 בספטמבר 2011 ובשיאו הגיע לעשירייה הראשונה של בילבורד הוט 100 בבריטניה ודורג במקומות הראשונים באוסטרליה. הסינגל השני מהאלבום הוא "Stronger (What Doesn't Kill You)" אשר יצא ב-4 באוקטובר 2011 . השיר נכנס למצעד בילבורד הוט 100 וקנדיאן הוט 100 במקום 64, בנוסף השיר זכה להצלחה באוסטרליה כאשר דורג במקום ה-21 ומקום 26 בניו זילנד. קלרקסון החלה בכתיבת החומרים החדשים במהלך נובמבר 2009 במהלך סיבוב ההופעות שלה, וסיימה להקליט את שירייה בפברואר 2011. מועד יציאת האלבום נדחה מספר פעמים אך עם השקתו קיבל ביקורות חיוביות ואהודות בקרב המבקרים והמעריצים. האלבום מכר ביציאתו כ-30,000 עותקים בבריטניה בשבוע הראשון ליציאתו ובארצות הברית מעל ל-163,000 עותקים. מידע על האלבום Stronger באתר MusicBrainz מידע על האלבום Stronger באתר AllMusic האלבום Stronger באתר Discogs האלבום Stronger באתר ספוטיפיי האלבום Stronger באתר דיזר האלבום Stronger באתר אפל מיוזיק האלבום Stronger באתר טיידל
קובץ מניפסט

במחשוב, קובץ מניפסט (באנגלית: Manifest File) הוא קובץ המכיל מטא-דאטה והגדרות על קבוצת קבצים הבאים כיחידה. קובצי מניפסט נפוצים בשימושים רבים בתוכנה בהם בין היתר: בהפצות לינוקס שונות נפוץ השימוש במערכות ניהול חבילות המאפשרות להפיץ תוכנה, חבילות מוגדרות באמצעות קובץ ארכיון המכיל גם קובץ מניפסט. בפלטפורמת ג'אווה, קובץ מניפסט נקרא MANIFEST.MF ומאוכסן יחד עם קובצי ארכיון מסוג JAR. הוא קיים בתת-ספרייה של קובץ ה-JAR. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
סי. אס. לי

צ'ארלס "צ'ארלי" סאונג-הי לי (באנגלית: Charles "Charlie" Seung-hee Lee; נולד ב-30 ביוני 1971 בעיר צ'ונגג'ו בקוריאה הדרומית) הוא שחקן קוריאני-אמריקני המוכר מקצועית בשם סי. אס. לי (באנגלית: C. S. Lee). משחק נעשה תשוקתו העיקרית של לי כבר בשנתו האחרונה בבית הספר התיכון Hudson's Bay High School בוונקובר, וושינגטון, בתקופה בה שיחק פוטבול. הוא למד ב"מכללת קורניש לאמנויות" (Cornish College of the Arts) על מלגת משחק וסיים עם תואר בוגר באמנויות (Bachelor of Fine Arts). לי המשיך את לימודי המשחק בבי"ס ייל לדרמה (Yale School of Drama) שם סיים תואר מאסטר באמנויות (Master of Fine Arts). לאחר מכן בילה את שמונה השנים הבאות בניו יורק, שם לקח חלק בקבוצות תיאטרון שונות כמו גם בטלוויזיה ובקולנוע. הוא נשוי ללארה צ'ו. ב-2006, בעונה הראשונה של סדרת המתח "דקסטר", קיבל לי תפקיד מרכזי כווינסנט מסוקה, מדען משפטי (מז"פ) הידוע בשל חוש ההומור הגס שלו. לי שיחק גם את ד"ר בא בסדרת הדרמה של רשת HBO "הסופרנוס". בסרט המתח "The Unborn" (משנת 2009) שיחק לי את ד"ר לסטר קלדוול. תפקידי משחק נוספים שלו כללו הופעות חוזרות בסדרת המשטרה "חוק וסדר" כאיש המז"פ טורוט, כרוקח וכקני צ'ן (בין השנים 1998-2002). לי הופיע גם בסדרה "חוק וסדר: כוונה פלילית" (Law & Order: Criminal Intent) בתור; הבלש צ'וי, הבלש מאט סח והבלש מייק לאו (בין השנים 2004-2006). הוא הופיע בתור הארי טאנג, קולגה של צ'אק, בקומדיית הריגול של רשת NBC, "צ'אק". כסגן של מונק, בפרק "מר מונק במנוסה (חלק ראשון)" בסדרה "מונק". בסדרה "היחידה" (The Unit) של רשת CBS, שיחק לי תפקיד משני כצוללן דרום קוריאני בפרק 13, עונה שנייה. בשנת 2019 שיחק בסרט "בואו איך שאתם" את דמותו של רוג'ר. בשנת 2020 גילם את האב צ'י בסרט "ועכשיו כולם ביחד". בשנת 2022 שיחק בתפקיד אורח של לי ג'ונג לי בעונה השלישית של סדרת המדע בדיוני "עבור כל האנושות" מבית אפל TV פלוס; שנה לאחר מכן, ב-2023, שב לתפקיד מרכזי יותר בעונה הרביעית. בשנת 2023 ביצע הופעת אורח בסדרת המדע-בדיוני "זינוק לאתמול" (אנ') המהווה גרסה מחודשת לסדרה באותו שם ששודרה בשנות התשעים ברשת NBC. בשנת 2024, הופיע בתפקיד אורח בתור מאסטר קים סון יונג בעונה השישית של הסדרה המצליחה, קוברה קאי. מדיה וקבצים בנושא סי. אס. לי בוויקישיתוף סי. אס. לי, במסד הנתונים הקולנועיים IMDb (באנגלית) סי. אס. לי, באתר AllMovie (באנגלית) סי. אס. לי, במסד הנתונים הקולנועיים KinoPoisk (ברוסית)
חנן קריסטל

חנן קריסטל (נולד ב-18 באוגוסט 1943) הוא עיתונאי, פרשן פוליטי, פרשן ספורט ומרצה ישראלי. קריסטל נולד, גדל והתחנך בתל אביב. עם גיוסו לצה"ל שובץ בחטיבת גולני. בגולני עבר מסלול הכשרה כלוחם. לאחר שחרורו מהצבא השלים לימודי תואר ראשון במדע המדינה ובסוציולוגיה מהאוניברסיטה העברית בירושלים. בשנת 1973 קיבל תואר שני במדע המדינה מהאוניברסיטה העברית. משנת 1971 שימש כפרשן ספורט בתוכנית הרדיו שירים ושערים ברשת ב' של קול ישראל. מ-1977 סיקר קריסטל, במעמד של פרשן פוליטי של קול ישראל, את כל מערכות הבחירות לכנסת, את מערכות הבחירות הפנים מפלגתיות ואת מערכות הבחירות לרשויות המקומיות בישראל. במהלך השנים 1984–1993 שימש קריסטל כפרשן פוליטי של העיתון "חדשות". בסוף יוני 2021, בגיל 77, יצא לגמלאות. קריסטל משמש כמרצה בנושא פוליטיקה ותקשורת ישראלית במסלול האקדמי המכללה למינהל, כמרצה בחוג למדע המדינה באוניברסיטת תל אביב, באוניברסיטת בר-אילן ובאוניברסיטה העברית בירושלים. מדיה וקבצים בנושא חנן קריסטל בוויקישיתוף קריסטל חנן באתר חדשות מחלקה ראשונה ענת קם, חנן קריסטל: "הפאנלים ביום שישי זה תועמלן מול תועמלן", באתר כסית, ‏2 במאי 2021 רשימת בוגרי האוניברסיטה העברית, דבר, 21 ביוני 1973 ערך זה הוא קצרמר בנושא ישראלים ובנושא תקשורת. אתם מוזמנים לתרום לוויקיפדיה ולהרחיב אותו.